Lamechas

Lamechas () – Senojo Testamento personažas, minimas Pradžios knygoje, vienas iš prieš tvaną gyvenusių patriarchų, Adomo sūnaus Seto palikuonis.

Pasakojama, kad Metušelachas sūnaus Lamecho susilaukęs, būdamas 187 metų. Lamechas turėjęs jaunesnių brolių ir seserų, tačiau jų vardai neminimi. Išgyvenęs 182 metus, Lamechas susilaukęs sūnaus Nojaus. Tokį vardą davęs, nes „Iš tos pačios žemės, kurią Viešpats prakeikė, šis atneš mums atgaivos nuo mūsų darbų ir mūsų rankų triūso.“ Paskui Lamechas susilaukęs kitų sūnų bei dukterų (jų vardai neminimi). Iš viso nugyvenęs 777 metus.Pradžios knygos 5 skyrius. BIBLIJA arba ŠVENTASIS RAŠTAS. Ekumeninis leidimas. – Vilnius: Lietuvos Biblijos draugija, 1999.

Kaino palikuonių sąraše taip pat minimas Lamechas. Atsižvelgiant į šį ir kitus abiejuose sąrašuose paminėtų vardų panašumus, teigiama, kad šios genealogijos – dvi skirtingos to paties sąrašo redakcijos. Emil G. Hirsch, M. Seligsohn. LAMECH. Jewish Encyclopedia. Nuoroda tikrinta 2022-09-11.

 Išnašos 

Kategorija:Senojo Testamento veikėjai